Sakuran a gont istor ur plachig (ha goude-se plach) tonket da vezañ gast-cheuch e karter gisti Edo. Heuliet e vez he buhez a-bezh met pas dre ret en urzh kronologel. Ur sapre hini eo, a ra ur bern sotonioù. Ingal e vez pinijenet neuze ha den na gred e challo bezañ ur chast a-feson. Met he fersonelezh un tamm ispisial hag ar fed a vefe koant a blij dur bern paotred hag a-benn ar fin e ra kalz berzh. Siwazh neo ket aes pep tra eviti abalamour e kar ur paotr ha nhall ket bevañ hech istor karantez gantañ…  Darempredoù micher (gant perchenned an  ti-gisti da skouer), darempredoù etre merched (kevezerezh) ha darempredoù rev a zo neuze er manga-mañ. Desket e vez ur bern traoù diwar-benn ar micher oiran e Tokyo ar grennamzer (krennamzer Japan hañ). Nint ket geishaed, gwir gisti int, met ret eo dezho gouzout son, kanañ hag all. Ur bern reolennoù strizh a zo. Me soñje din e oa un istor en ul levrenn setu on bet dipitet o verzout ne oa ket echu an istor ^^  Neo ket dre ret dispar tresadennoù Moyoco Anno, reoù zo a zo brav eston, reoù all zo kazi vil. Neo ket aes dre ret heuliañ pep tra dre ma vez cheñchet hech anv dan harozez meur a-wech ha heñvel awalch eo an holl tudennoù. Evel boaz ez eus ur cheriaoueg resis ha siwazh e vez displeget an traoù e fin al levr. Ul levr brav eo memestra, gant ur golo lufrus, pajennoù e liv hag all. Neo ket fall an hollad, un tammig dipitus marteze. Klask a rin sellet ouzh ar film evit gwelet.